PTTEP ปลื้ม! คว้ารางวัล “Prime Minister’s Digital Award 2021”
PTTEP คว้ารางวัล “Prime Minister’s Digital Award 2021” สาขา Digital Organization of the Year เพื่อสร้างการเติบโตอย่างยั่งยืน และความมั่นคงทางด้านพลังงานให้กับประเทศไทย รวมทั้งรองรับธุรกิจอนาคต
PTTEP คว้ารางวัล “Prime Minister’s Digital Award 2021” สาขา Digital Organization of the Year เพื่อสร้างการเติบโตอย่างยั่งยืน และความมั่นคงทางด้านพลังงานให้กับประเทศไทย รวมทั้งรองรับธุรกิจอนาคต
7 เม.ย. 2565

นายฉัตรชัย คงเดชอุดมกุล ผู้จัดการอาวุโส ฝ่ายบริหารการเปลี่ยนแปลงองค์กร บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP เปิดเผยว่าเป็นผู้แทนเข้ารับรางวัล Prime Minister’s Digital Award 2021 ในสาขา Digital Organization of the Year จาก นายชัยวุฒิ ธนาคมานุสรณ์  รัฐมนตรีว่าการกระทรวงดิจิทัลเพื่อเศรษฐกิจและสังคม โดยมี พลเอก ประยุทธ์ จันทร์โอชา นายกรัฐมนตรี ร่วมแสดงความยินดีผ่านระบบออนไลน์ ซึ่งงานจัดขึ้น ณ ทรู ดิจิทัล พาร์ค กรุงเทพฯ
ทั้งนี้ รางวัลดังกล่าวมอบให้ PTTEP ในฐานะองค์กรที่มุ่งมั่นและตั้งใจที่จะสร้างความแข็งแกร่งให้กับธุรกิจสำรวจและผลิตปิโตรเลียม โดยมีการนำเทคโนโลยีและนวัตกรรมดิจิทัลมาประยุกต์ใช้อย่างเป็นระบบ เพื่อเพิ่มประสิทธิภาพและขีดความสามารถในการแข่งขันให้กับองค์กร ควบคู่ไปกับการคำนึงถึงสิ่งแวดล้อม สังคม และธรรมาภิบาล เพื่อสร้างการเติบโตอย่างยั่งยืน ความมั่นคงทางด้านพลังงานให้กับประเทศไทย รวมทั้งรองรับความท้าทายของธุรกิจในอนาคต